CELEX: 32016R0039
Language: mt
Date: 2016-01-14 00:00:00
Title: Regolament ta' Implimentazzjoni tal-Kummissjoni (UE) 2016/39 tal-14 ta' Jannar 2016 li jemenda l-Anness I tar-Regolament (KE) Nru 798/2008 fir-rigward tal-entrata għall-Messiku fil-lista ta' pajjiżi terzi, territorji, żoni jew kumpartimenti li minnhom jistgħu jiġu importati lejn l-Unjoni, jew jgħaddu mill-Unjoni bi tranżitu, ċerti prodotti tat-tjur b'rabta mal-influwenza tat-tjur b'patoġeniċità għolja (Test b'rilevanza għaż-ŻEE)

16.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 11/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/39
   tal-14 ta' Jannar 2016
   li jemenda l-Anness I tar-Regolament (KE) Nru 798/2008 fir-rigward tal-entrata għall-Messiku fil-lista ta' pajjiżi terzi, territorji, żoni jew kumpartimenti li minnhom jistgħu jiġu importati lejn l-Unjoni, jew jgħaddu mill-Unjoni bi tranżitu, ċerti prodotti tat-tjur b'rabta mal-influwenza tat-tjur b'patoġeniċità għolja
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-frażi introduttorja tal-Artikolu 8, l-ewwel subparagrafu tal-punt 1 tal-Artikolu 8, il-punt 4 tal-Artikolu 8, u l-Artikolu 9(4)(c) tagħha,
   Billi:
   
               (1)
            
            
               Ir-Regolament tal-Kummissjoni (KE) Nru 798/2008 (2) jistabbilixxi r-rekwiżiti dwar iċ-ċertifikazzjoni veterinarja għall-importazzjonijiet lejn l-Unjoni u t-tranżitu minnha, inkluż il-ħżin waqt it-tranżitu, ta' tjur u prodotti tat-tjur (“il-prodotti”). L-istess Regolament jistipula li l-prodotti jistgħu jiġu importati fl-Unjoni u jgħaddu minnha bi tranżitu biss mill-pajjiżi terzi, mit-territorji, miż-żoni jew mill-kumpartimenti mniżżla fil-kolonni 1 u 3 tat-tabella fil-Parti 1 tal-Anness I tiegħu.
            
         
               (2)
            
            
               Ir-Regolament (KE) Nru 798/2008 jistabbilixxi wkoll il-kundizzjonijiet biex pajjiż terz, territorju, żona jew kumpartiment jitqies ħieles mill-influwenza tat-tjur b'patoġeniċità għolja (“HPAI”).
            
         
               (3)
            
            
               Il-Messiku jinsab elenkat fil-Parti 1 tal-Anness I tar-Regolament (KE) Nru 798/2008 bħala pajjiż terz li minnu huma awtorizzati importazzjonijiet lejn l-Unjoni, jew li jgħaddu bi tranżitu minnha, ta' bajd ħieles minn patoġeni speċifiċi (bajd “SPF”) u ta' prodotti tal-bajd.
            
         
               (4)
            
            
               Wara t-tifqigħat tal-HPAI tas-subtip H7N3 fit-territorju Messikan f'Jannar 2013, l-importazzjonijiet lejn l-Unjoni, jew it-tranżitu minnha, tal-prodotti tal-bajd ġew ipprojbiti bir-Regolament ta' Implimentazzjoni tal-Kummissjoni (UE) Nru 437/2013 (3).
            
         
               (5)
            
            
               L-iktar tifqigħa riċenti tal-marda HPAI ġiet ikkonfermata fil-bidu ta' Marzu 2015.
            
         
               (6)
            
            
               Fit-8 ta' Mejju 2015, il-Messiku ressaq informazzjoni dwar il-qagħda tal-HPAI fil-pajjiż. Il-Messiku implimenta politika ta' qerda u ta' sorveljanza għall-influwenza tat-tjur. Ma sabx iktar ċirkulazzjoni tal-vajrus.
            
         
               (7)
            
            
               Din l-informazzjoni ġiet evalwata mill-Kummissjoni. Abbażi ta' dik il-valutazzjoni u tal-garanziji mogħtija mill-Messiku, is-servizzi tal-Kummissjoni kkonkludew li l-importazzjonijiet fl-Unjoni, jew it-tranżitu minnha, tal-prodotti tal-bajd għandhom jerġgħu jkunu awtorizzati għat-territorju kollu tal-Messiku.
            
         
               (8)
            
            
               L-entrata għall-Messiku fil-Parti 1 tal-Anness I tar-Regolament (KE) Nru 798/2008 għandha għalhekk tiġi emendata skont dan.
            
         
               (9)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-Parti 1 tal-Anness I tar-Regolament (KE) Nru 798/2008 hija emendata skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 18, 23.1.2003, p. 11.
   
      (2)  Ir-Regolament tal-Kummissjoni (KE) Nru 798/2008 tat-8 ta' Awwissu 2008 li jistabbilixxi lista ta' pajjiżi terzi, territorji, żoni jew kumpartimenti li minnhom jistgħu jiġu importati u jsir tranżitu ta' tjur u prodotti tat-tjur fil-Komunità u r-rekwiżiti ta' ċertifikazzjoni veterinarja (ĠU L 226, 23.8.2008, p. 1).
   
      (3)  Ir-Regolament ta' Implimentazzjoni tal-Kummissjoni (UE) Nru 437/2013 tat-8 ta' Mejju 2013 li jemenda r-Regolament (KE) Nru 798/2008 fir-rigward tal-entrata għall-Messiku fil-lista ta' pajjiżi terzi, territorji, żoni jew kumpartimenti li minnhom jistgħu jiġu importati ċerti komoditajiet lejn l-Unjoni jew jgħaddu fi tranżitu minnha (ĠU L 129, 14.5.2013, p. 25).
   
      ANNESS
      Fil-Parti 1 tal-Anness I tar-Regolament (KE) Nru 798/2008, l-entrata għall-Messiku tinbidel b'li ġej:
      
         
                     Kodiċi ISO u isem il-pajjiż terz jew it-territorju
                  
                  
                     Kodiċi tal-pajjiż terz, tat-territorju, taż-żona jew tal-kumpartiment
                  
                  
                     Deskrizzjoni tal-pajjiż terz, tat-territorju, taż-żona jew tal-kumpartiment
                  
                  
                     Ċertifikat veterinarju
                  
                  
                     Kundizzjonijiet speċifiċi
                  
                  
                     Kundizzjonijiet speċifiċi
                  
                  
                     Status tas-sorveljanza tal-influwenza avjarja
                  
                  
                     Status tat-tilqim kontra l-influwenza avjarja
                  
                  
                     Status tal-kontroll tas-salmonella
                  
               
                     Mudell(i)
                  
                  
                     Garanziji addizzjonali
                  
                  
                     Data tal-għeluq (1)
                  
                  
                     Data tal-ftuħ (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6 A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     “MX-Mexico
                  
                  
                     MX-0
                  
                  
                     Il-pajjiż kollu
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP
                  
                  
                      
                  
                  
                      
                  
                  
                      
                  
                  
                     il-5 ta' Frar 2016”